Kansallisarkisto/Diplomatarium-Fennicum huggingface dataset:
Date: 1482
Issuing place: Viborg
Country: Suomi
Language: saksa
Document type: Paikallishallinto, Kirjeet

Minenn fruntlyckenn gruth myth vormoghe allisz ghudenn stets vorgeszannth. Erszamenn vo&#x0364;rszichtighenn vnndt wollwyszenn herenn, byszunnder leuenn naber vnndt ghudenn frunnde, jck hebbe woll er gheschreuenn juwenn erszamenn wyszheidenn wo yck beuolenn vnndt ghedann hadde myneme dennre Hansze Becker, dusseme bewyszer, sommygenn rogghenn myth namenn xv last tho myneme bestenn west wart tho schickende vnndt my weddervmbe dar vor tho bestellende parszelenn alsz yck em beuolenn hadde. Susz wa&#x0364;rdt he krannck enntholdenn jnn denn scherenn vnndt de rogghe desz haluenn moste belygghennde blyuenn bynnenn Reuall, dar he noch licht, vnndt bat schrifftlick by deme zuluenn myneme dennre jnn dessem vorledenne winter juwe erszamheide szodanenn mynenn rogghenn em szoldenn vnuorhynndert volgenn latenn vnndt ghunnenn westwart to schickennde. So yck uth synem antworde vorstae, mach myne frunntlycke bede nycht tholannghenn vnndt vormeennde offt ick fremdesz rogghenn hadde behoueth, gy my vmbe guder nabersschopp willenn woll szoldenn hebben tostedet j(c) last ofte mer; wat dar anne hynndert, gy my szo hart synn, kann yck nycht wetenn. Ysz noch myne fruntlike bede vnndt beger, gy, leuenn naber vnndt frunnde, willenn em noch sodanne roggenn ghunnenn to schickennde, wor em na myneme beger geleueth, hir anne my sodannenn willenn tho bewysennde alsz gy in gelykenn ofte groterenn gescheftenn begherennde mochtenn weszenn vann my jw tho bewyszennde; vnndt oft de szulue rogghe nycht maghe uthgann westwart, so hebbe yk geschreuenn myneme werde Hynnrycke Honnynghuzenn, he ene solle bestellenn nha Razeborch alldar ann mynenn vogedt, tho der gebur behoeff tho brotkorne, de doch, kennet Got, grotenn smacht lydenn, vnndt jw erszame wyszheide lange g[e]szundt wille bewarenn. Gegeuenn vppe Wyborch ann palme daghe jm etc. lxxxij(tenn) iare. Laurennsz Axelszonn tho Aarstede, ritter, houethmann vppe Wyborch. Adress: Denn erszamenn voerszichtighenn vnndt wollwyssenn mannenn herenn borghermeysterenn vnndt radtmannenn der stadt Reuall, synenn byszunnder leuenn naberenn, ghudenn frunndenn vnndt ghunnrenn.
Date: 1482
Issuing place: Nådendal
Country: Suomi
Language: ruotsi
Document type: Yksityiset, Asiakirjat

For alle dande men thetta breff kan koma, swa epterkomandom som nw nærwarandom, kennes jach Kadrin Pederssdotter, ffoordom Findwetz hustrw j Fynnilæ j Masko sokn, ath aarom effter Gudz byrdh mcdlxxiiij mik hafwa salt ok ginstan tha vplathet met myna sönerne Nigles ok Philppus ok flere mynne barna ok ærffwingiæ samtykkio ok godwilia renlifwes manne broder Olaff Jönsson, gardzmestare tha ok leekbrodher vtan fore j Nadendaall, een fullan tredingh aff Brwnila godze liggiendis j Rymetto sokn for xc marker swenska, huilka summa jak kennes mik redeliga haffua vpburith til fulla athnöghian, mæstha delen j gull, lödogt silfuer ok redha peningom ok naghan deell j androm gildom ok lagligom wördhörom, som jak behöfde mik til hielp, reddingh ok vppehældhe j myn alder ok fatigdom j hardom aarom, öffuer huilkit köpp ok betalan waro tesse efterscrifne dandemen taghne til witnisbyrdh: Pedher Niglesson ok Pedher Jönsson, borgmæstare j Nadhendals köpstadh, Biorn wærkmestare, byfougte, Jop Gest, Jöns Saunan ok Mattis Mattisson, radmen ther sama stadz. Nw sidhen for:de godz hafde stundet vpbvdit j vj aar, j huilkom aarom thet flerom synnom vart vplyst a satte tinge, vælbornom mannom for rætten sittiendhe Martin Jönsson, fougde pa Abo, Hartike Japsson, lagman j Norfynne lagsagu, Magnus Niglesson, hæredzhöfdinge j Masko hæredhe, ok flerom godhom mannom, ok jngen vilde ther a moth sæghia eller thet köpp j nagra matto ryggia, qwælia eller forhindra, thy gaff for:de broder Olaff Jönsson mik vj alna nærest, krumpet ok ofuerskurit, offuer alla betalan for kerlek sculdh ok thy köpeno til mere stadfestilse; hwarffore affhender jak mik ok mynom ærffwingiom for:de tridiungh j Brwnila met allom thess tillaghom j watho ok torro, alzingo vndan tagno, ok tilegnar han Nadhendals clostre met for:de broder Olaff Jönsson til æwerdeliga ægho, huilke ærendhe ok köpe til mere bewisningh ok stadfestilse bidher jak ærlighen man Pædher Niglesson, borgamestare j Nadhendals köpstadh, ok Torsten Biornsson om theris jnciglen, ok myn son Nigles Fynnewidzson bidher beskedelighen man Mattis Mattisson, radman j Nadhendall, om hans jncigle at hengia nidhen fore thetta breff a waara vegna, medhen wy ey sielfue jnciglen hafuom. Giffuit j for:de Nadhendall pa sanctorum martyrum Tyburcij et Valeriani dagh anno Dominj millesimoquadringentesimo octogesimo secundo.
Date: 1482
Issuing place: Tallinn
Country: Viro
Language: saksa
Document type: Kaupungit, Kirjeet

Premissa salutacione etc. Erbar gestrenge bisundere gude frunt, gunnere vnde naber &c., alsz dan juwe erbar gestrengeheit sommige scriffte an vnse medeborgere, benomliken Merten Bocklem vnde Cord Vinken, benalet hebben, wor ynne juwe gestrengeheyde bogherende syn Hans Molre hir torstede vry, velich aff vnde tho komen mochte syne sake hir torstede touortastende, wome de gutliken upnemen mochte, desse to eynem gutliken ende van beyden parten gesleten (!) worde, voge wy juwen gestrengeheyden dar up gutliken to wetende, wy van der wegen juwen gestrengeheyden des nicht myszhoren willen vnde em jegenwardighen in krafft vnde macht dusser vnser scriffte vmme orer bogerte vry, velich aff vnde tho leyden vnde jegenwardigen leyde geuen. Mochte wy juwen gestrengeheyden vele to willen vnde denste don, dede wy allewege gerne desuluen Gode deme Heren to seligen langen tyden vnde wolfarende beuolen syn. Ghescreuen vnder vnser stad secret ame donresdage na Misericordia Domini, qui erat dies marcj ym lxxxij jare.
Date: 1482
Issuing place: Viborg
Country: Suomi
Language: saksa
Document type: Paikallishallinto, Kirjeet

Minenn frunntlyckenn gruth vnndt ghutlycke ouerbedinghe wess ick vmb iuwir ersamenn wyssheyde willenn ghudess vormach stets vorgessannth. Ersamenn vorssichtighenn vundt wollwyssenn herenn vnndt ghudenn frunnde, ick sannte jnn dem vorledenn zomer ann mynenn weerdt tho Reuall, Hinryck Honnynnghuzenn, somyghenn rogghenn myth namenn lxv last, de westwart tho mynnem bestenn tho schickenn vnndt tho vorkopennde, my dar vor wedder tho bestellennde wynn, wanndt, krwdt, bussenn, harnisch vnndt allerhannde parsselenn, der my ganntz grot behoeff yss vnndt de menn alhir nach tho Reuall ofte Ryghe alsso nha proffythe nycht bekamenn kann so menn westwart woll hebbenn mach, etc. Suss, leuenn herrenn vnndt ghudenn frunnde, voruare yck, dat ssodanne rogghe vann noedthaluenn vnndt stormess weghenn tho juwir ersamenn stadt gekamenn sy vnndt lygghe by Ghodert Wintmoller in guder vorwarynnghe, so dat menn myth jw denn ofte annderenn rogghenn nycht wille vthstedenn, vnndt hope ik, leuenn frunnde, ik also id nycht myth juwenn erssamenn wyssheydenn ghemaketh ofte geholdenn hebbe beth her tho, dat myne gudere, ware, ofte kornn myth jw sollenn getoueth werddenn, dat my, kenneth Godt, mer schadenn machte doenn in thokamenndenn tydenn denne yck nw vann my schryuenn kann juwenn vorsichtighenn wyssheidenn, de jck degher flitich vnndt gantz ho&#x0364;chlick bidde, zehe sodane lxv leste rogghenn willenn frunntlick ghunnenn vnndt ghutlick thostedenn, dat mynn dennre Hannss Wulfram, dusse breeffwysser, moghe denn ssuluenn rogghenn enntfannghenn, vnndt so vort westwart schepenn tho mynnem bestenn, wente de rogghe in der zee nat wart, vnndt dat schipp was twyge vorvullet, vppe dat he vnnder eennss nycht vorderue edder my affhenndich ghemaketh werde, so gy, leuenn frunnde, woll konnenn merckenn, ssodaneth my nenenn fromenn wollde jnnbringhenn; hir jnne jw gutwillich vnndt frunntlick tho bewyssennde, gelyck gy begerennde werenn, oft mynn broder her Jwar vnndt yck jnn gelykenn vnndt vill swarerenn vnndt groterenn geschefftenn denenn vnndt frunntschopp bewyssenn mochtenn vnndt konndenn, oft dess behoeff wurde synnde juwen ersamenn vorssichtighenn wollwyssheidenn vnnde denn juwenn, de jck Gode allmechtich jnn vorhopeder wollfardt lannghe salich vnndt g[e]ssundt beuele, juwe fruntliche anntwort my tho benalenn. Gegeuenn vppe Wiborgh ame daghe sanctj Johannis ante portam latinamm jm etc. lxxxij(tenn) jare. Laurennss Axelssonn tho Aarstede, ritter, houethmann vppe Wyborch. Adress: Denn erssamenn voerssichtighenn vnndt wollwyssenn mannenn herrenn borghermeysterenn vnndt radtmannenn der stadt Danntzick, synen byssunder leuenn frunndenn vnndt ghudenn ghunnrenn.
Date: 1482
Issuing place: Viborg
Country: Suomi
Language: saksa
Document type: Paikallishallinto, Kirjeet

Minenn frunntlyckenn gruth myth vormoghe allisz ghudenn stets vorgeszannth. Erszamenn voerszichtigenn vnndt wollwyszenn herenn, byszunder leuenn naber vnndt gudenn frunde, jck dancke gantz fruntlick juwen erszamen wysheiden, se myne bede geröket vnndt fruntlick angezeen hebben vnndt Hansz Molre, myneme denre, dusseme bewiser, geuen vnndt gegeuen hebben eynn velich, zeker, vast, strack geleide aff vnndt tho syne zaken tegen Hansz Bokholte tho vorderen etc. Bidde ik myt fruntliker andacht, gy, leuen frunde, willen ene laten sik gutlik beuolen synn vmbe mynen willen vnndt em juwen ghunst, guden willen vnndt fruntschopp tho bewisen, so dat he vormitz juwer alle leffden gunst, guden willen vnndt fruntschopp moge tegen syn wedderpart by syne gudere kamen vnndt latenn em nenen ouerfall gescheenn, ok willet nenen vnwillenn, mysdunckent ofte vnmo&#x0364;t tho eme hebben, dat he myner bede hir jnne gheneten moge; oft he sik myt syneme wedderpart nycht konde myt fruntschoppe ofte rechte vorlyken, he zeker, vry vnndt velich aff vnndt tho wedder in syn beholt vmbeuart, vmbesat vnndt vmbekummert moge kamen, vorschulde ik altydt gerne na gebore teghenn juwe erszame wyszheide, de jk Gode allmechtich lange stark vnndt gsundt beuele. Gegeuen vppe Wyborch ame dage Johanis ante portam latinam anno lxxxij°. Laurensz Axelszonn tho Aarstede, ritter, houethmann vppe Wyborch. Adress: Denn erszamenn vorszichtighenn vnndt wollwyszenn mannenn herenn borgermeisterenn vnndt radtmannenn der stadt Reuall, synen biszunder leuenn naberenn, gudenn frunden vnndt ghunren.
Date: 1482
Issuing place: Viborg
Country: Suomi
Language: saksa
Document type: Paikallishallinto, Kirjeet

Minenn fruntlyken gruth tho vorenn. Erszamen vnndt ……. vnndt ghuden frunde, my ysz sere wollgheuallenn vnndt fruntlik tho dancke, dat de erszame radt tho Reuall heft betrachtet vnndt gutlik angezeen myne fruntlike schriffte vnndt beger, zee Hansze Molr….. dussen bewyser, geuen vnndt gegeuen hebben eyn zeker, vast, velich, strack geleyde afft vnndt tho syne zake to wedderpart to voruolgen zeker, vngehindert, umbesat vnndt ungetouet tho Reuall mach kamen etc. dar juwe leffden ….. fruntlik bewyset vnndt tome bestenn spreken gehulpen hebben, dar jk gantz fruntlik vor dancke. Jk geleue …..anynghe sommyger scrifte vndt ander bye ra&#x0364;dt nagebleuen dar he umme (?) vnndt sennde vmbe vake twistich ….. fruntlik werden, dat hadde villichte Hans Molres zaken beter gewest weren vort kamen vnndt nycht so vele schrifte…. behoff gedan hadde alsz geschen ysz etc. Bidde jk, leuen frunde, gy dat beste willen helpen, raden vnndt so to gude saken, dat Hans Molre, myn denre, by deme synen moge blyuen vnndt syn geleyde em geholden werde, eft de zaken myt fruntschopp edder rechte mochten nycht ghenlegen, hengelecht vnndt gruntlik gheendiget werden, dat he sunder ennyge vare ofte behendicheit moge wedder kamen jn syn beholt vnndt dat gy ene laten jw gutlik beuolen syn vnndt em juwen gunst vnndt fruntschopp fruntlik mede to delende, vorschulde jk altydt gerne na gebore tegen juwe leffden, de jk Gode lange gsunt beuele. Gegeuen vpp Wyborch ame dage sanctj Johannis ante portam latinam anno lxxxij°. Laurennsz Axelszonn tho Aarstede, ritter, houethmann vpp Wyborch. Adress: Denn erszamenn vnndt beschedennen mannen olderluden, bysitterenn vnndt ghemenen koepmanne, borgerenn vnndt jnnwonerenn der dryer gilde tho Reuall, mynen bisunder leuen nabernn, guden frunden vnndt ghunren.
Date: 1482
Issuing place: Viborg
Country: Suomi
Language: saksa
Document type: Paikallishallinto, Kirjeet

Minenn fruntlyckenn gruth myth vormoghe allisz ghudenn stets vo&#x0364;rgeszannth. Erszamenn vo&#x0364;rszichtighenn vnndt wollwyszenn herenn, byszunnder leuenn nabere vnndt ghudenn frunnde, jck jnnbilde my ganntz nenenn twyuell, juwenn erszamenn wyszheydenn woll vo&#x0364;rgekamenn sy, wo frunntlick mynn selighe broder her Eryck in er tydenn vnndt yck nv nha der tydt ock bodenn geszannth vnndt geschreuenn hebben ann denn herenn bisschopp tho Ozell, dar tho synn ganntze capittell, ritterschopp vnndt mannsschopp des suluenn stichtes Ozell, vmbe mennygerhannde zakenn willen, de wy vnndt sommyghe myner dennre myt eme vnndt deme stichte Ozell hebbenn vthestannde, dar vnnsz ofte den vnszenn newerlde beth her tho ysz wanndell vor gescheenn noch anngebodenn ysz, dat vnnsz vnndt denn vnnszenn szodane schade, homot vnndt smaheit bescheenn myt fruntschop ofte rechte moghe vppgerichtet, vornogeth ofte betalt werdenn vnndt, wo de zakenn lenngher blyuenn stannde, wo de szulue bisschopp myth denn synenn deste mynn dar vppe achtet ofte passet, dat eynn jewelick synes schadenn, homodesz vnndt smaheit enn bescheenn maghe nakamenn etc. Hirumbe, leuenn herenn vnndt frunnde, steit my vnndt denn mynenn nycht lenngher dar mede tho lydenn vnndt szodanet so slichte latenn henne ga&#x0364;nn, vormenennde villichte, id solle vorgetenn synn etc. Bidde jck myth frunntlyckenn begher, gy, leuenn frunnde, willenn de juwe vnderrichtenn vnndt also vormoghenn, dat sehe nene hanndelinghe ofte szegelacie ouenn ofte brukenn myth deme suluenn bisschoppe, stichte ofte vndersatenn noch aff edder tho vorenn ofte vorenn latenn; vnndt eft jemant were, de dusser frunntlycker manynnghe nycht wurde achtenn vpp synn egenne euentur szegelennde vnndt queme denne deszhaluenn jnn schadenn, dreffte menn nemannde claghenn, wenthe jk my ghenoch dar jnne vorwaret hebbe. Hir jnne wetenn sik myth deme bestenn woll tho hebbenn vnndt richtennde juwe erszame wy[s]heide, de jck Gode allmechtich jnn wellmacht lannghe starck vnndt gszunth beuele. Gegeuenn vpp Wyborch des mydwekennsz nha Johannis ante portam latinam anno etc. lxxxij:do. Laurennsz Axelszonn tho Aarstede ritter, houethmann vpp Wyborch. Adress: Denn erszamenn voerszichtighenn vnndt wollwyszenn mannenn herenn borghermeisterenn vnndt radtmannenn der stadt Reuall, synenn bsunder leuenn naberenn, gudenn frundenn vnndt ghunnren.
Date: 1482
Issuing place: Tallinn
Country: Viro
Language: saksa
Document type: Kaupungit, Kirjeet

Premissa salutacione etc. Erbar vnde gestrenge ritter vnde here, alsz danne uppet enige juwe erbar gestrengeheit vns van wegen des duchtigen Wilhelmes vnde syner frowen relacien gedan hefft, dar doch juwen gestrengeheyden van vns dicke vnde vake gu&#x0364;dt kla&#x0364;r boscheydt aff gescreuen is, gelik sodane breue an juwer erbarheyt geferdiget na orem ynholde klarliken vormelden, js noch vnnse andechtige, fruntlike, flitige bede, juwe gestrengheyde vmme rechtes willenn dene ergnanten Wilhelme sodane vnderrichtinge donn willen, he eyn touorsicht van der stad Stoxholme off Abo vor namaninge vns benale, dar ynne wy vor sekert werden, wy myt eyner betalinge to eynem gantzen ende quydt geschulden werden; wy synn ouerbodich vnde alle wege ouerbodich gewesen der vordracht dar up beramet na allen willen ghenoch to donde. Ffurdermer is Wilhelms frouwe erffta&#x0364;l van wegen ores haluen broders her Frederick Fresen angestoruen, dat sal o&#x0364;r vul vnde all ouer toleuert werden ore andell na Lubesschen rechte, by sodane wy eyn touorsicht van der stad Stoxholm edder Abo vns bekoueren moge, dar ynne wy vorsekert werden vor namaninge so vorgescreuen, vnde vorhopen vns to Gode vnde tome hilge rechte wy dar genoch vor do&#x0364;n. Hir ynne juwe gestrengeheyden vermede vnsen sik bewisen willen tiegen Wilhelme so juwen gestrengeheyden wy des genszliken betruwen, vordene wy vmme [juwe] gestrengeheyden desuluen Gode deme Heren to seligen langen tyden woluarende beuolen sy alle wege gerne. Gescreuen [etc.]
Date: 1482
Issuing place: Viborg
Country: Suomi
Language: ruotsi
Document type: Paikallishallinto, Kirjeet

Wenligh ok kerligh helsæ nw ok alle tiid tilforen send met Gud. Kare (!) herra borgemestare ok rad, besunnerlige gode wenner ok naboere, skola i witha at thena danne quine hustrv Birgitta hauer lathet mik vnderstaa at for nogre aar sidhen do hennes bondha ther i stadhen ok hadhe eth skib ther epter sig, som Olaff Mollare anammat ok forkopta (!), ok wista hon honum engen man ware skyldogh paa en penninga, som hon ytermere selffuer for ether beretta kan. Huar for bether jak ether gernæ, athi velæ höre thet erendha till rette ok late henna wederfare swa möket hon er retter vtinnan; thet forskyller iak alle tiid gerne met ether. Her met ether alle then alzmektissta Gud befalendes ok alle tiid gerna gorandes thet ether liwfft er. Screuit paa Viborgh sancti Johannis baptiste afften vnder met incigell anno Domini mcdlxxx secundo. Laurens Axelsson ridder etc. Adress: Hedherlige ok velfornumstige men ok herer borgemestere ok rad i Reuell, sine besunnerlige godhe wenner ok thro naboer, kerlige sendes thetta breff.
Date: 1482
Issuing place: Åbo
Country: Suomi
Language: latina
Document type: Piispat, Asiakirjat

Nos Conradus, Dei gracia episcopus Aboensis, vniuersis ad quorum noticiam presentes poterint peruenire salutem et bonorum omnium continuum incrementum. Quia insaciabile cupidinis desiderium adeo quorundam rectorum scolarium animos sua hactenus illaqueauerat prauitate, vt christifidelium elemosinas, pauperibus scolaribus ex longi temporis retroacti consuetudine debitas, sibipsi non expauerant perperam vendicare, qui videlicet insolitorum censuum ta[l]lias singulis pene parrochiis imponentes interdum vadia siue inpigneraciones, interdum jntegram jniqui census pensionem, antequam de Ioco se transferant ab ipsis suis scolaribus consueuerant extorquere, vnde sepe contactum est, nobis insciis, vt qui plus in blado uel pecunia, variorum (ͻ: variis?) pellibus aut aliis rebus obtulerant, pinguiorem sue mendicitatis districtum, licet paruj uel nullius meriti extiterint aut minimo tempore scolis vacauerint, optinebant, studiosis et modestis inhumaniter paruipensis. Nos igitur huiusmodi detestandis abusibus et grauaminibus officij nostri pastoralis diligencia volentes occurrere, sanciuimus cum venerabilis capituli nostri consensu presenti statuto perpetue valituro, quod rectores scolarium futuris temporibus instituendi et beneficiati expensis liberis et salario scolastico consueto, non beneficiati vero vltra victum et salarium predictos parrochia Lund in autumpno et parrochia Hawhu in hyeme sint contenti. Qui autem amplius a quoquam scolarium temere presumpserint exigere, eundem excommvnicacionis sentencie ipso facto decernimus subiacere, a qua nequibit prius absoluj, quam sit exactum illi, cuj tale quid ademptum fuerit reddiderit cum effectu. Jllos eciam simili volumus anathemate teneri, qui libros scole scienter alienauerint, aut sibi nequiter vsurpauerint, aut causam aliis suo neglectu dederint vsurpandi, et qui inhabiles sciencia et moribus uel quouis morbo uel vicio laborantes studiose presentauerint ad sacros ordines promouendos. Accepcius enim non ambigimus fore ipsi Deo nostro bonorum paucitate quam reproborum numerositate in sua ecclesia deseruiri. Datum Abo die Jouis octaua Augusti annj mcdlxxxij, nostro sub secreto.
Date: 1482
Issuing place: Viborg
Country: Suomi
Language: saksa
Document type: Yksityiset, Kirjeet

Minen vruntlicken grothe vnd wat ick gudhes vormach stedhes tho voren vntfanghen. Wethet lieuen gudhen vrundhe, burgemeister vnd rathludhe der stadh Reuall, dat myne vnd der erlighen burgemeister vnd rath vruntlicke beger vnd bedhe is tho juwen erligheidhen, de dan so woll doen willen vnd helppen dusszem mynes heren dener vnd breffwisszer so vele als recht is als van wegen eines mans genometh Niels Tempen, de sin recht suluest nicht vorfordheren vnd kan formyddhels gebreck vnd schelicheit des spittals; so hefft hee volmechtich gemaket dussen vorgemelthen myns heren dener Hans Ionsson tho vorfurderen syns brodher goudh, de genomth was Peter Tempen vnd vorstoruen is van dusszem jare, Got der sele gnedich sy; so is noch is noch (!) myn vnd der ergedachten burgemester vnd rath vruntlike bede hyr inne dat beste tho doen vmb vnsszes vordeinstes willen; dit vorschuldhe alle tyt war ick kan vnd mach enthegen jw alleszamen, de ick dan Godhe befelle saligh vnd gesunt tho langen tydhen. Geschreuen vp Wiburgh feriaa (!) 4:ta ante festum Bartholomee (!) anno Domini mcd lxxxij°. Katrine Ericksdochter. Adress: Denne erligen vnd woldughsamen burgemesteren vnd rath der stadh Reuall, erem besunderen gudhen vrundhen, truven naberen, holdhen gunner, geschreuen mith gansszem werdiheit.
Date: 1482
Language: ruotsi
Document type: Paikallishallinto, Asiakirjat

Anno Domini mcdlxxxij, fredagen nest effter Bartolomej, wåro tesse effterscriffne godemen på en syn ok ranzakan mellom Hartick Japson och Lappiiockiboar på theris åker och eng. Thå befwuno wj så, ath Oloff Larsson hade nwttid itt karpland åker iord i Hwisko åker, thet hörde Stora gården til enskilt offuer alt skiffte, och then teghen åffwan fårsen vnder Stora gården igen, som landboen Per Herka hade skifft met Oloff Stark i Lappiiockj och hans skifftis lagha hosbondan owetterligit, och fornempde Oloff Stark thill sin gambla åker tegh igen, som ligger nordost i samma åker. Item framdelis Stora gården till laxa forsen, som ligger vnder Hwisko åker, och fornempde Henric wedersade laxafårssen och fiskerj och ägnede wnder Stora gården igen, effter thy ath Peer Diækne hade fått tet fiskerj met iorden i rätt skiffte aff fornempde Henric, och en rätt ienkning mellom stora gården och Henrik Larsson på thera skiffte i Hwisko åker och i Taypala. Item befwuno wj ath Oloff Stark hade nwtid itt såton eng i Pitti Sarenkopä i bryst iorden, och i samma theghen mitt i engen hade Henric Larsson i Taypala offuer slaghit itt fong höö. Thomas Olsson Olaff Balk Matz Andersson Matz Olsson Anders Murdtama Henric Oloff[son] Taypala Jacob Murdtama Lille Nelz Ionsson Jöns Rodh Henrich Kikoy Lass Ionsson Taypala.
Date: 1482
Issuing place: Tallinn
Country: Viro
Language: saksa
Document type: Kaupungit, Kirjeet

Premissa salutacione etc. Erbar vnde duchtige Diderick, juwer erbarheiden gutliken vogen irkennen wodanewysz vnse jnwonersche, Kerstine genant, vor vns irschenen is, klegeliken irkennende geuen, se van eynem Arnd geheten tiegen jw iamerliken vnde vnschuldichliken bosecht sall wesen, se ghenen echten man gehat hefft, van der wegen juwe erbarheit or sall genamen hebben ore gudere vnde wolvart, alsz se vns vnderrichtet hefft; dar up wy juwe erbarheit gutliken don weten, vor vns irschenen syn dusse nagescreuen twe framelude alsz Merten Nopa vnde Bertold Berntsszon vnde hebben vor vns to Gode vnde synen hilgen gesworen vnde wargemaket, dat de frowe vorbenomet, alsz Kerstine, eynen echten vnde rechten man tor ee hefft gehadt, Mathias arbeydesman genant, vnde nu ym voriare vorgangen hir tor stede in God vorstoruen is. Vnde wante dan sodane tuchnisse vor vns warmaket vnde gescheen is so bouenscreuen, so tuge wy dat vortan vor alszweme. Worvmme, erbar Diderick, gunstige gude frunt, syn mit gantzer andacht vnse fruntlike bede vmme der rechtuerdicheit willen, sodaner frouwen Kerstinen erbenomet ore armoedt vnde gudere, er affhendigh gemaket, willen weddervmme tokeren, er bohulplik vnde forderlik to wesende vnde van der wegen vnser milden bede geneten moge, vordene wy vmme juwe erbarheit vnde den juwen yme geliken off groteren, wor wy mogen, allewege gerne, de sulue Gode almechtich gesunth vnde lange wolfarendes beuolen sy. Gescreuen [etc.]
Date: 1482
Issuing place: Åbo
Country: Suomi
Language: saksa
Document type: Kaupungit, Kirjeet

Vnse vruntlicke grote to vorn vnd wes wy altyd gudes vormoghen. Ersamen vorsichtigen leuen heren vnd guden vrundes, wy syn denstlicke vnd vruntlicke van juwer ersamen vorsichticheit begheren, dat ghy vnsen borgheren willen vthgunnen vnd vnsetten vns vor vnse geld myt xl oder l last rocghen to hehoeff vnser stad Abo. Juwe ersame vorsichticheit darff dat nicht beuruchten, dat wy den rocghen anders war voren lathen dan to vnser stad hehoeff; dar wille wy guet vorsyn. Wy hebn juwe stad jn uortyden als in deme orloge vntsath myt rocghen vnd ander spisinge vnd willen noch altyd gherne doen na vnsen vormoge, wes jw eder den juwen behoeff ys. Ersamen vorsichtighen leuen heren vnd guden vrunde, dyt ys vnse vruntlike bede to jw; willet vnss dess nicht weygeren, vorschulden wy altyd gherne thegen juwe vorsichticheit jn geliken off meren saken, kent Got, de juw, ersamen heren vnd vorsichtighen guden vrunden, lange gesunt in sinem denste mote sparen. Gescreuen to Abo vnder vnser stades secrete ame dage Mathei apostoli anno Domini lxxxij. Borghermester vnd raed der stad Abo. Adress: Den ersamen vorsichtigen heren borgermesteren vnd rade der stad Danseke, vnsen bisundern guden vrunden, vruntlicke geschreuen.
Date: 1482
Issuing place: Stockholm
Country: Ruotsi
Language: saksa
Document type: Keskushallinto, Kirjeet

Minen vruntlichen gruss mit vormogen alles guden etc. Ersamme gunstige vrunde, iuveren vorsichtikeyten vruntlich toschriben, als von schippere Claus Berntsons wegen eins vergangenen schipps halp iuveren mitborgeren vnd jnwoneren togehorende, noch vnbetalet sol sin berorende, hab ich dan laten vor mic lesen vnd vornommen etc. Gunstige liebe vrunde, jch vormeynt nach dem mal, als ich nach erkentnisse der guden herren Swedenriches ratdes mit jmme selbs Claus Berntson eins worden bin, dat ich jmme solde ein andre schippe geben vnd solliche guddere alsz de zytd to Abow geretd worden vnd to kauff woren betalen solde, dat auch also gedan habe. Jch weyss jn worheyt, dat myn vogt to Abow jm de gudere clerlichen betalet, vnd ich dede jmme selbs ein gude schippe to Calmaren vnd danck vordienet haben. Jch twyual nicht dare an, ob iuvere ersamheyten ein sollichs wydderfore, jr wolten uch nicht gerne laten hohere dryben. Claus Berntson mag sagen wat he wylle, oppenlich ist, dat he dat selbig angenomen schippe vor dat andre storms halp vorsegelt vnd vorloss, vnd auch solliche gelt vor de gudre, de de tytd gerette worden; ich gelobt jmme nicht, do ich jn betalet hadde, ob he solliche schippe vorlose oder synen kauffherren jr gelt als von mynem vogt to Abow anname, andre schippe vnd andre gelt to geben, icz, als das jderman selbs merken vnd erkennen kan, vngeborlichen were. Herumb bydden ich vnd begere, dat iuvere wysheytten wollen den selben Claus Berntson dar an wysen, dat er sich mit iuwern mitborgeren vnd inwoneren desshalp gutlich vortrage vnd mich forter onangelaget darumb laten, wil ich gern jn allen guden verschulden, vnd ves wore, sollen iuvere ersamheytten wissen, war jnne ich den to liebe vnd willen werden kan, wil ich mich willig finden laten, de Godde langetytd to sinem dienste in vrolicher gesuntheyt halden wille. Datum vpp Stockholm vpp sant Crispinj vnd Crispi[ni]anj dag anno Domini etc. lxxx secundo. Steyn Sturen ryddere, Swedenriches vorstendere etc. Adress: Den ersamen vorsuchtigen vnd wysen mannen borgermeisteren vnd rath der statd Danczigk, synen besonderen gunstigen vnd guden vrunden.
Date: 1482
Issuing place: Viborg
Country: Suomi
Language: ruotsi
Document type: Kaupungit, Asiakirjat

Vi borgamesthare ok rodmen hii Viborgh kennoms ok vetherligith gørom met tettha vorth øpna breff før allom thøm thet føre komma kan, bodhe før thøm, som nw liffwa, ok saa før thøm, som epther os kwnno ad komma, ad wi haffwom solth thenna breffwisare Powel kannegiwthare enna tompth før viii mark, som fordomdax rodeth thiil hørde. Thiil ythermere visso ok mera bewisnyngh ad inghen honom hyndrar eller kræffwia skal mera før the før:de tompth, tha hengia wi vorth sthadz insigle vndher tettha breff. Datum anno Dominj m cd lxxxij.
Date: 1483
Issuing place: Viborg
Country: Suomi
Language: saksa
Document type: Paikallishallinto, Kirjeet

M[i]nenn frunntlyckenn gruth vnndt gutlycke ouerbedinghe wesz ick vmb iuwer erszamenn wyszheide willenn ghudesz vormach stets vorgeszannth. Ersamenn vorszichtighenn vnndt wollwyszenn beszunder ghudenn frunnde, ick jnnbilde my ganntz nenenn twyuell, juwenn erszamenn wyszheidenn woll vordencke, dat jck jm vorledenne szomer en schriftlik benalede by mynem dennre Hannsze Wulfram, dat myne rogghe, nemelick lxv last, denn jck alhir vann Wyborch gheschepeth vnndt vorhopeth hadde westwart tho kamen, vormytz mynnsz jn Reuall schriftenn, tho mynem bestenn vnndt fromenn wes my hehoeff dede wedder herwerdt tho bestellennde, vnndt sust de sulue rogghe vann wedders vnndt wynndes haluenn nat waerdt vnndt so vort tho Danntzike quam, dar he noch licht by Godert Wynntmolre wedder vppgedrageth, vnndt bat by dem szuluenn mynem dennre, gy, leuenn frunnde, my ene vnuorhindert wolden vthstedenn gelyk woll tho mynem bestenn westwart to schickenn. So jk my ganntz vorhopet hadde, nene vorhinderynnghe van jw dar jnne szolde ghescheenn synn nach deme de rogghe jn Prusenn ghewassenn ofte gekoft wasz vnndt des na beger nein egenntlik antwort enfinghe, so jk my vorhopen was, vann juwen wyssheidenn oft mynn egene gut mochte uthghestedet werdenn vppe dat pass; sunder de sulue mynn dennre berichtet my vth juwenn wordenn, dat sodane rogghe solle my volgenn wor jk ene beger vppe dat uorjar, des jck jw leuenn frunde bedanncke, wenn deme also gescheenn mochte. He heft aldar myt jw ouer eynn jar gelegenn. Hadde gy ene uth gestedet jnn der tydt, my were woll proffyt dar jnne ghescheenn, beyde tho vorkopennde vnndt tho kopennde wes my behoeff dar vor dede, vnndt bidde ouer eennsz, gy, leuenn frunnde, id alszo dar mede willenn voruogenn, dat jk deszhaluenn nenenn grotenn schadenn lydenn ofte sust mer dar vmb schryuenn derue. Kann jk dess gelykenn my ghutlick vnndt fruntlik irkennen latenn jnn gelykenn ofte groterenn gescheftenn, sollenn an my vindenn altydt enenn gudenn frunndt, juwe erszame vorsichtige wyszheide, de jk Gode gsundt beuale tho lannghenn vorhopedenn tydenn. Gegeuenn vppe Wyborch am auennde purificacionis Marie anno etc lxxxiij°. Laurennsz Axelszon tho Aarstede, ritter, houethman vppe Wyborch etc. Adress: Ann erszamenn vorszichtighenn vnndt wollwyszenn mannenn hernn borgermeysterenn vnndt radtmannenn der stadt Danntzicke, synenn byszunnder gudenn frunnden vnndt ghunnrenn.
Date: 1483
Language: ruotsi
Document type: Paikallishallinto, Asiakirjat

Jak Philppus Thomasson, häredzhöffdinge j nidre Satagundh, kennes i thetta mit nerwarandes opet breff, then tiid iak lagmanz tingh hiölt met almogen aff nidre Sastamala sokn pa velbördigx manz vegna Hartwiik Jacobssons, lagman i Norfinne lagsa[g]w, beskeden swen Niels Jonsson, ffogde offuer Satagund, Erik Ragwalson, häredzhöffdinge ther same stadz, ok i flere gode men nerwarv aaren effter Gudz börd mcdlxxx pa thet tridie aared, lögerdagen effter kindelmessa, tha kom fore retta Jacob i Törffwis ok hans skifftesbrøder met eth Olaff Pederssons dombreff, ffordom vnder lagman j Ffinland, wriffwit ok oslited ok i alle matto oforderffwed bade breff ok incigell, huilked for:ne dombreff velbordigh herre her Henrik Clawsson till [Kaskis*] stadfest ok gillad hadhe, ludende ord fra ord som her effter scriffwas: Jag Henrik Clawsson, ridder ok lagman j Norfinne lagsaw, kennes ok gör weterligt met thetta opna breff (etc. Se n:o 2895). Ok huilket forscriffne breff jak sköt till thesse xij j nempden satho: Jönis smed, Anders Hwmaynen, Jöns Vakkaynen, Jöns Hokoy, Niels Pawelsson, Niels Korke, Laurens Penni, Olaff Laurensson, Jöns Kwtaynen, Olaff Matskap, Niels Tala ok Eskill Sotka; the alle ther om görlika ransakade, vitnade ok effter swore, at för:de breff war laglica ok skelica giffwet ok j alle matto saa i sanningen är som offwan fore scriffwet stor. Effter there ransaken, vitne ok edhe dömpde jak berörde breff ok raar staduge, faste ok obrotzlige halles wiid hwars thera vj march for lagmanz dom. Till vitnesbörd beder jak velboren man Erik Ragwalsson henge sit incigle met mit for thetta breff, scriffuit anno, die et loco ut supra.
Date: 1483
Issuing place: Tavastehus
Country: Suomi
Language: saksa
Document type: Paikallishallinto, Kirjeet

Minenn frunntlyckenn gruth myth vormoghe allisz ghudenn stets vo&#x0364;renntfannghenn. Erszamenn, vorszichtighenn vnndt wyszenn herenn, byszunnder leuenn naber vnndt ghudenn frunnde, alsz yck vorsta vth sommyghenn muntlyckenn wo&#x0364;rdenn, der my Hannsz Becker, mynn dennre, berichtet heueth, so dat he vppe dat nyge myth jw sy jnn borghe hanndt ghekamenn vann mynnsz rogghenn weghenn myth namenn xv lesten, denn he vann myne weghenn westwart schepede etc. Ysz myne anndachtighe bede vnndt frunntlyke begher, gy, leuenn naber vnndt frunnde, willennt alszo vorfoghenn, dat he deszhaluenn vann myner wegen desz schadenn, eme tho gerekennt, vann brokes weghenn moghe ennthauenn synn vnndt dat her Hinryck Honnynnghuzenn, juwe mede radtstolbroder, vnndt synn szone jnn der mathe nene bekummerynnghe deruenn lydenn, wente de rogghe jo mynn eghene was vnndt, kennet Got, jk Hansze Becker vorscreuen, dussenn bewyszer, tho myneme bestenn westwart gheschicket hadde. Wesz jk hyr anne myne fruntlyker bede vnndt guder nabersschopp ghenethenn moghe, late jk my gerne, oft id syk also gheuelle, jnn gelykenn vnndt vill groterenn gheschefftenn tegenn jw vnndt de juwe ghunnstich vnndt forderlik irkennenn. Bidde jk, leuenn herenn, ouereennsz, oft jk wurde vppe dessenn zomer tho kamenn ennyghenn rogghenn myth jw tho Reuall sendenn, gy id willenn alszo ghefligenn, wo&#x0364;r he her kame vann Wyborch ofte Razeborch, dat he vnuorhindert vann myner weghenn moghe gheschepeth werdenn jnn enem holk, twe ofte dre, wo sik dat denne vindenn mochte, my dar anne nenenn vorfanngh tho scheende, vorschulde jk gerne wor jk kann vnndt mach tegenn juwe erszame wyszheide, de jk Gode almechtich jnn lanngher wolfardt salich vnndt gszundt beuele vnndt my juwe vnuorhinderde fruntlike anntwort tho benalen. Gegeuenn vppe Taffuesthuzenn desz mydwekenns na Mathie apostoli anno etc. lxxxiij°. Laurennsz Axelszonn tho Aarstede, ritter, houethmann vppe Wyborch etc. Adress: Denn erszamenn vorszichtighenn vnndt wyszenn herenn borghermeysterenn vnndt radtmannenn der stad Reuall, synenn byszunder leuenn naberenn vnndt ghudenn frunden.
Date: 1483
Issuing place: Tavastehus
Country: Suomi
Language: saksa
Document type: Paikallishallinto, Kirjeet

Minenn frunntlyckenn gruth mith vormoghe allisz ghudenn stets vo&#x0364;renntfannghenn. Erszamenn vo&#x0364;rszichtighenn vnndt wyszenn herenn, byszunnder leuenn naber, ghudenn frunnde vnndt ghunnre, alsz yck ame latenn schreff by Hannsze Becker, mynnem dennre, bidde yck noch myth frunntlycker anndacht, oft yck sommyghenn rogghenn jnnt vo&#x0364;r jo&#x0364;r myth jw tho Reuall vppe de wyck ofte ynn de hauenne wurde senndenn, gy, leuenn herenn, gude naber vnndt frunnde, my dar anne willenn nycht vorhynnderlick weszenn, jck enne moghe vort ladenn vnndt schepenn wo&#x0364;r yck enne gerne hadde, tho mynnem proffyte vnndt bestenn vmbe tho slannde, will jk my gerne latenn gutlik vnndt frunntlik irkennenn jnn gelycker mathe vnndt groterenn gescheftenn tegenn jw vnndt de juwe, oft syk de tydt alszo wurde vorlopenn. Vnndt ofte jk sommyghe breue ann denn bisschopp vann Ozell wurde senndenn, jsz mynn begher, gy sehe nycht vppholdenn vnndt latenn sehe erenn wech gann, wennte jk hebbe woll voruarenn, dat gy, leuenn frunnde, hebbenn de breue beth her tho inn juwir stadt gethoueth, de jk jme vorledenn zomer vppe Razeborch schreff, alsz jk nha Gotlannde wolde szegellenn, dar doch mynnsz broders nu kumpthors tor Parnow schryuer vnndt noch twe vann synenn dennrenn by werenn, da jk sehe vann my anntworde. Dot woll, latet sehe Hannsze Wulfram enntfannghenn, dat he se deme gudenn manne brynnghe. Jk hebbe frunde dar vmbe bekoret, dede my vnndt denn mynenn myth eme woll sollenn helpenn rechtes bekamenn; jk wiste anders nycht denne dat de suluenn breue werenn stracx erenn wech do gegann; hadde dar ok ouer wat ghescheenn, so jk my dar anne genach vorwaret hadde, weme solde menn denne de vorszumenysse hebbenn tho gerekennt etc. Ok vorkundygeth de gude mann my vppe synenn preddykstolenn vnndt maketh vele sermone vann my vnndt mynenn frunndenn, jk sta jo noch nycht jnt kalannder gheschreuenn ok hebbe jk noch nene myrakelle eme bewyszeth; desz gelykenn deyt he in synenn beer collacienn vnndt let dat blat vaste wannckenn. Doet woll eynn myth mynnem broder kumpthur tor Parnow, vnnderrichtet denn gudenn mann, dat he my vnndt denn mynenn gelik vth gha vnndt do nu dat he doch myth Godes hulpe gelyk woll doen sall, wenn em hyr negest myrakelle ghenoch bewyszeth synn, juwe vnuortogerde anntwort my tho benalenn vnndt syt Gode deme Herenn salich vnndt gszundt beuolenn myth alle denn juwenn. Gegeuenn vpp Taffeesthusz ame sonndaghe Oculi anno etc. lxxxiij°. Laurennsz Axelszonn tho Aarstede, ritter, houethmann vppe Wyborch etc. Adress: Denn erszannenn (!) voerszichtighenn vnndt wyszenn mannenn herenn borghermeysterenn vnndt radtmannenn der stadt Reuall, synenn byszunnder leuenn naberenn, ghudenn frunndenn vnndt ghunnrenn.
Date: 1483
Issuing place: Tallinn
Country: Viro
Language: saksa
Document type: Kaupungit, Kirjeet

Premissa salutacione &c. Erszame her Johan, sunderlinge gunstige, gude frundt, alsz dan sommige van vnsen medeborgers myt juncker Wilhelms frouwe van sommige erfftalis wegen noch in twiste stan van der wegen, dat sodane gelt, juwer ersamenheit wol witlik alsz benomlik xij(c) mark Rigisch, nicht uthgekomen syn vmme sommige broxsamheit, se geen touorsicht van der stad Stoxholm off Abo dirlangen mogen vor namaninghe &c., dar enbouen dan de erbar vnde gestrenge ritter her Jwer Axelsszon, vormiddelst anbringendes wegen des ergenanten juncker Wilhelms vann Velde, sommige rosteringe etliker vnser medeborger gudere to Wisbu gedan hefft, so villichte juwe ersamheit wol dirfaren hefft &c. Hebben* hir vmme eynen vnser medeborgere sendebodes wise uthgeferdigen myt den ersten vppe palmedach (= 23 mars) to Wisbu to wesende vmme sodane sake, so verne id tolangen mochte na der vordracht hir to Reuall vormiddelst dem werdigen heren vnseme kumpthur her Spar van Herden vnde ander guden mennen in juwer medewetenheit dar up beramet, to vorforderende. Duchte vns der haluen wegen wol geraden wesen, na deme juwer ersamheit de sake jw suluest mede andrepende is vnde der suluen sake vmmestandt wol weten, wo id hir tor stede vordragen is na lude eynes vorsegeleden breues dar upberamet, gy juw suluest personliken mit dem ersten dar ok hen benaleden, de sake vndernamen mochte werden, eyn iszlik, dar he recht to hedde, dirlangen mochte, dat de vnsculdighe kopman van der wegen nicht boschediget worde vnde synen frigen wech mochte holden, groter moye vnde twist dar van risende to midende; bogheren des mit dem ersten jwe scrifftlike vnvortogerde antwerde, vordene wy andechtigen vmme desulue juwe ersamheit &c.
Date: 1483
Issuing place: Tallinn
Country: Viro
Language: saksa
Document type: Kaupungit, Kirjeet

Premissa salutacione. Erbar vnde gestrenge ritter vnde here, gunstige gude frunt vnde gunner, orer gestrengeheit breff ame guden donredage in datum dusses breues entfangen in ouerlesende to gudermate vorstan hebben, dar dan juwe erbar gestrengeheit ynne bogherende syn, sodanen roggen, alsz ore gestrengeheit hir tor stede in vnse wyck senden werden, den suluen vnvorhindert den juwen willen laten folgen dar id en boqueme is. Vogen dar up juwen erbaren gestrengeheiden gutliken to weten, dat de rogge vnde korne van vnseme gnedigen heren deme meistere noch tor tyd uth to schepende eynem jszliken vorboden is. Vorlopen de tyde sik alszo, dat hir korne uthgande werdt, alsze id willichte vor ogen wert komende, sal juwe erbar gestrengeheyde id geneten uth to schepende gelik den vnsen. Alsz dan ok juwer erbar gestrengeheit breue furder vormelden alsz van wegen sommige breue an den heren van Osel to wesende, de wy in vnse stad sollen getouet hebben se oren vortgangk nicht hebben mochten; erbar, gestrenge here, de id juwer gestrengeheit by gebracht hefft, wy sodane breue sollen getouet hebben, de secht synen willen dar ane vnstrafflik. Orer gestrengeheit scriffte, wy God dirkennet, dar ny upgedacht hebben, noch wetenheit van sodanen breuen vorgekomen is*, vnde vorhopen by orer gestrengeheit vns ane twiuel des wol vorlaten, de sulue juwe erbar gestrengeheit Gode almechtich &c.
Date: 1483
Issuing place: Tallinn
Country: Viro
Language: saksa
Document type: Kaupungit, Kirjeet

Erbar gestrenge ritter vnde here, gunstige gude frunt vnde gunner, alsz wy dan vormals juwen erbaren gestrengeheyden dycke vnde vake dat vmmestand in der twistigen saken tusschen dem duchtigen Wilhelm van dem Felde vnde syner husfrowen vnde sommigen vnsen medeborgers gescreuen hebben Wilhelm gutlike vnderrichtinge to donde, he den vnsen eynen seker touorsicht van der stad Stoxholm offte Abo bekoueren mochte, dar ynne se van en quiteret worden mit eyner betalinge vor namaninge, de vnsen alle wege vnde noch iegenwardich ouerbodich syn gewesen der vordracht eynes vorsegelden breues dar upberamet genoch to donde, ffurder de vnsen ok dycke vnde vake syck by oren gestrengeheyden mit scrifften beropen hebben ore recht myt dem duchtigen Wilhelm by der stad Lubek to bliuende vnde dar suluest genszliken uth to dregende vnde en beth her to doch nergende to dingen mochte etc. gelik* de suluen vnse jegenwardigen sendeboden oren erbaren gestrengeheyden gude vnderrichtunge donde werden. Bidden hir vmme andechtigen vnde fruntliken juwe gestrengeheyde den suluen vnsen sendeboden behulplik vnde forderlik willen syn an oren rechten eynem isliken wedderfaren moge, wore recht is, vppe dat de ghemene farende kopman sodanen drepliken schaden vnvorschuldigen nicht liden dorue; vordenen wy andechtigen vmme juwe erbar gestrengeheide, wor wy mogen, de Gode den heren gesunt vnde lange wolmogende &c.
Date: 1483
Issuing place: Åbo
Country: Suomi
Language: saksa
Document type: Kaupungit, Kirjeet

Vnsen vruntlicken grote myt vormoghe alles guden stedes vnd altyd to vorn. Ersamen vorsichtigen leyuen heren vnd guden vrundes, wy dancken juwer vorsinnicheyt altyd gherne vor dat antword, gy vns schreuen wppe den rocghen wy vmme schreuen in den herueste etc. Als juwe ersame vorsinnicheyt dan screff, ed solde wesen vorboden juwer ersamen vorsichticheit myt vorderen jnhoelde juwes breues, so wy wal hebn vntfangen vnde gutlicken vorstan; warvmme, ersamen leiuen heren vnd vorsichtigen guden frunden, js noch vnse hoechlicke bogher to juwer vorsichticheit, gy vns willen vnsetten myt xl eder l last rocghen vor vnse reyde penninge; kan juwe ersame vorsichticheit vnderkomen vnde voruaren, dat vnse borger den rocgen anders war schepen den to Abo, wy borgermester vnd rad der stad Abo willen dar to antworen to rechte, war des juwer ersamen vorsichticheit gud dencket. Ersamen vnd vorsichtigen leiuen heren vnd bisunderen guden vrundes, dyt is vnse vruntlicke bede to jw, gy vns willen nw vntsetten myt sodanne bode vnd scriuelse wy to juwer ersamen vorsichticheit hebn; vorschulden wy altyd in gelicken vnd meren zaken, kent Got, de juwe ersamen vnd vorsichtigen leyffde to langen zaligen tyden in synnem denste mote sparen. Gescreuen to Abo des naesten donredagx na deme sondage Quasimodogeniti anno Domini mcccclxxxiij. Borghermestere vnd radmanne der stad Abo. Adress: Den ersamen vnd vorsichtigen mans borgermesteren vnd radmanne der stad Danseke, vnsen getruwen vnd bisunderen guden frunden, vruntliken geschreuen.
Date: 1483
Issuing place: Rom
Country: Italia
Language: latina
Document type: Paavi ja kuuria, Asiakirjat

Beatissime pater, quia in ecclesijs cathedralibus et collegiatis, in quibus interessentibus diuinis quottidiane distributiones dantur, illarum canonici et persone ceterique in eisdem ecclesiis beneficia habentes diligentius deseruiunt in eisdem diuinis et curant sollertius illis interesse quam faciunt in aliis ecclesiis, in quibus huiusmodi quottidiane distributiones interessentibus diuinis non dantur, et etiam quia ex huiusmodi diuinorum assidua et deuota celebratione in ecclesiis ipsos (= –sis) decor et venustas et confluentis populi ad easdem deuotio cum animarum salute suscipiunt incrementum, jdeoque, ut in singulis Vpsalensi et illius prouincie cathedralibus ecclesiis diuina officia debite peragantur et huiusmodi decor et uenustas ac populorum deuotio cum illis suscipiat (= –piant) incrementum, suplicant deuote e. s. v. creature Jacobus archiepiscopus et ceteri episcopi prouincie Upsalensis, quatenus ipsis, ut in singulis Upsalensi et alijs cathedralibus et collegiatis ecclesiis ciuitatum et diocesium Vpsalensis prouincie de cuiuslibet ipsarum ecclesiarum prouentibus vnam massam de quottidianis distributionibus dandam et ministrandam canonicis et personis ecclesiarum earundem interessentibus pro tempore diuinis in eisdem ecclesiis et inter eos iuxta prouidam, equam et proportionabilem [divisionem] ad instar aliarum ecclesiarum, si que sint in partibus illis aut alijs eis uicinis, diuidendam, et si aliunde prouentus pro huiusmodi massa ordinanda haberj comode nequirent, illam de grossis fructibus prebendarum, dignitatum et beneficiorum ecclesiarum earundem ordinare possent et ualeant, fructus etc. prebendarum, dignitatum, personatuum, administrationum et officiorum aliorumque beneficiorum huiusmodi in totum uel pro parte, prout eis uidebitur, perpetuo uel ad tempus masse predicte quottidianarum distributionum applicando et appropriando vel que necessaria eis uidebuntur pro diuini cultus augmento in eisdem ecclesiis et manutentione et conseruatione distributionum huiusmodi concedere et mandare dignemini de gracia specialj cum potestate statuendi etc., non obstantibus constitutionibus et ordinationibus apostolicis ac ecclesiarum iuramento roboratis statutis ceterisque contrarijs quibuscunque cum clausulis oportunis et consuetis. Concessum ut petitur de consensu quorum interest, in presentia d. n. pape. P. Salern. Et in singulis metropoletanis cathedralibus uel collegiatis. Et quod si aliunde comode prouideri nequeat, possint de grossis fructibus prebendarum ordinari. Et cum statutis super his pro manutentione distributionum et censurarum ac penarum appositione. Et quod archiepiscopus cum suffraganeis uel maiori parte ipsorum premissorum uel quilibet eorum faciant in sua ciuitate et diocesi, prout eis plus placuerit. Concessum ut supra P. Salern. Datum Rome apud sanctum Petrum idibus maij anno decimo.